Във връзка с постъпило уведомление с вх. № ОВОС-1814/20.06.2022г. и допълнителна информация с вх. №ОВОС-1814-2/13.07.2022г. за инвестиционно предложение (ИП): „Закупуване на модулен обект за преработка на мляко с капацитет 800 литра на ден и производство на сирене, кисело мляко, прясно паст. мляко /опция кашкавал/“ в ПИ № 105436, с. Стряма, общ. Раковски, обл. Пловдив, с възложител: В. Панов, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционното предложение попада в обхвата на т. 7, буква „в” от Приложение № 2 от ЗООС и на основание чл. 93, ал.1, т.1 от същия закон подлежи на процедура по преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Раковски, Кметство с. Стряма.

Отговорено от РИОСВ-Пловдив на 22.07.2022г.